Pályafutása legnagyobb részét a Torinóban töltötte (1981–1992, 1995–98), de játszott a Serie B-ben szereplő Cesenában is két évet, illetve a Lazioban, ahol csapatával a második helyen végzett az 1994–95-ös szezonban. A Torinónál megkapta a csapatkapitányi karszalagot és hozzásegítette csapatát a Serie B 1989–90-es idényének, illetve az 1991-es közép európai kupának a megnyeréséhez. Az UEFA-kupa 1992-es döntőjébe is sikerült bejutniuk. 1998-ban vonult vissza az ekkor a Serie B-ben szereplő Torinóból.